
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ, Α/27537/2020 (1) 

Καθορισμός αριθμού συνεργατών που θα απασχοληθούν με σύμβαση μί¬ 
σθωσης έργου στο Χρηματιστήριο Αξιών Αθηνών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΟΙΚΟΝΟΜΙΑΣ 

Σύμφωνα με: 

1. Τις διατάξεις του άρθρου 15 του Ν. 1735/87 (ΦΕΚ.195/Α/87) 
«Προσλήψεις στο δημόσιο τομέα, κοινωνικός έλεγχος στη δημόσια διοί¬ 
κηση, πολιτικά δικαιώματα και άλλες διατάξεις». 

2. Το από 27.9.88 απόσπασμα πρακτικού της Διοικούσας Επιτρο¬ 
πής του Χρηματιστηρίου Αξιών Αθηνών. 

3. Την ανάγκη εκπόνησης ορισμένου έργου, αποφασίζουμε: 

I. Καθορίζουμε σε δύο (2) τον αριθμό των συνεργατών, που θα απα¬ 
σχοληθούν στο Χρηματιστήριο Αξιών Αθηνών με σύμβαση μίσθωσης 
έργου. Οι ανωτέρω θα πρέπει να είναι πτυχιούχοι Α.Ε.Ι. με μεταπτυ¬ 
χιακές σπουδές και δεκαπενταετή τουλάχιστον εμπειρία σε θέματα πλη¬ 
ροφορικής και θα απασχοληθούν σαν τεχνικοί σύμβουλοι για την αυτο¬ 
ματοποίηση των διαδικασιών του Χρηματιστηρίου, στα πλαίσια προ¬ 
γράμματος που έχει εγκριθεί και ενταχθεί στο Μ.Ο.Π. πληροφορικής 
και περιλαμβάνει την αγορά και εγκατάσταση εξοπλισμού, την ανά¬ 
πτυξη εφαρμογών, την επέκταση του αρχικού εξοπλισμού και εγκατά¬ 
σταση εσωτερικού δικτύου με τους συνεργαζόμενους φορείς (Χρηματι¬ 
στές, Τράπεζες, Χρηματιστηριακές εταιρείες), την αυτοματοποίηση του 
πίνακα συναλλαγών, τη σύνδεση με ξένα Χρηματιστήρια και την ανταλ¬ 
λαγή πληροφοριών με αυτά. 

II. Το χρονικό διάστημα που απαιτείται για την ολοκλήρωση του πα¬ 
ραπάνω έργου ορίζεται σε ένα (1) χρόνο και η κατ’ αποκοπή αμοιβή σε 
ένα εκατομμύριο (1.000.000) δραχμές για τον καθένα, με την προϋπό¬ 
θεση ότι οι αναθέσεις αυτές δεν εμπίπτουν στις απαγορευτικές διατάξεις 
του Ν. 1256/82 και ότι υπάρχουν οι σχετικές πιστώσεις στον Προϋπο¬ 
λογισμό του Χρηματιστηρίου για το 1989. 

III. Το ανωτέρω έργο αφορά εργασία που δεν ενάγεται στον κύκλο 
καθηκόντων των υπαλλήλων του Χρηματιστηρίου. 

Η} απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Ιανουάριου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ■ ΕΘΝΙΚΗΣ ΟΙΚΟΝΟΜΙΑΣ 

Α. ΚΟΥΤΣΟΓΙΩΡΓΑΣ Π. ΡΟΥΜΕΛΙΩΤΗΣ 






















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2006019/453/0022 (2) 

Αποζημίωση των μελών και του γραμματέα του Δ.Σ. του ΕΛΟΤ. 

Ο ΥΠΟΥΡΓΟΣ ΟΙΚΟΝΟΜΙΚΩΝ ΚΑΙ 
Ο ΑΝΑΠΛΗΡ. ΥΠΟΥΡΓΟΣ ΒΙΟΜΗΧΑΝΙΑΣ, 
ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) του Ν. 1558/85 (ΦΕΚ 137/Α/85) «Κυβέρνηση και Κυβερνη¬ 
τικά Όργανα», 

β) του Π.Δ. 229/86 (ΦΕΚ 96/Α/86) «Σύσταση και Οργάνωση της 
Γενικής Γραμματείας Βιομηχανίας», 

γ) του Ν. 1256/82 (ΦΕΚ 65/Α/82) «Για την πολυθεσία την πο- 
λυαπασχόληση και την καθιέρωση ανώτατου ορίου απολαβών στο δη¬ 
μόσιο τομέα και άλλες διατάξεις», 

δ) του Ν. 372/76 (ΦΕΚ 166/Α/76) «Περί συστάσεως και λειτουρ¬ 
γίας Ελληνικού Οργανισμού Τυποποιήσεως ΕΛΟΤ» και ιδίως του άρ¬ 
θρου 4 και 9 αυτού, 

ε) του Ν. 1505/84 (ΦΕΚ 194/Α/84) «Αναδιάρθωση μισθολογίου 
προσωπικού της Δημόσιας Διοικήσεως και άλλες συναφείς διατάξεις» 
όπως τροποποιήθηκε από τον Ν. 1810/88 (ΦΕΚ 223/Α/88) «Για την 
συμπλήρωση και βελτίωση του Ν. 1505/84 και άλλες διατάξεις» και 
ιδίως του άρθρου 8 αυτού. * 

2. Την 79850/3036/6.9.88 απόφαση του Υφ. Οικονομικών Ηλ. 
Παπαηλία. 

3. Την 6474/88 (ΦΕΚ 451/Β/88) Κοινή απόφαση του Πρωθυ¬ 
πουργού και του Υπουργού Οικονομικών «Ανάθεση αρμοδιοτήτων στον 
Υφυπουργό Οικονομικών Ηλία Παπαηλία». 

4. Την Υ.1321/25.9.87 (ΦΕΚ 531/Β/87) Απόφαση του Πρωθυ¬ 
πουργού «Ανάθεση αρμοδιοτήτων στον Αν. Υπουργό Βιομηχανίας Ενέρ¬ 
γειας και Τεχνολογίας Κ. Παπαναγιώτου». 

5. Την 114/88 απόφαση του Δ.Σ. του ΕΛΟΤ, αποφασίζουμε: 

1. Καθορίζουμε την αποζημίωση των μελών και του γραμματέα του 
Διοικητικού Συμβουλίου του ΕΛΟΤ ως κατωτέρω: 

α) Των υπαλλήλων και μισθωτών του δημόσιου τομέα που συμμετέ¬ 
χουν στο Δ.Σ. του ΕΛΟΤ, σε 1/50 του 23 Μ.Κ. για κάθε ώρα εργασίας 
πέραν του κανονικού τους ωραρίου. 

β) Των ιδιωτών που συμμετέχουν στο ανωτέρω Δ.Σ. σε 3.000 δρχ. 
ανά συνεδρίαση. 

2. Ο αριθμός των συνεδριάσεων ορίζεται σε τέσσερις το μήνα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 18 Ιανουάριου 1989 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ Ο ΑΝ ΥΠΟΥΡΓΟΣ 

ΟΙΚΟΝΟΜΙΚΟΝ ΒΙΟΜΗΧ., ΕΝΕΡΓΕΙΑΣ & ΤΕΧΝΟΛΟΓ. 

ΗΛ. ΠΑΠΑΗΛΙΑΣ Κ. ΠΑΠΑΝΑΓΙΩΤΟΥ 

- -- 

Αριθ. 2006179 (3) 

Καταβολή έκτακτου προσωρινού χορηγήματος στους μερισματούχους 
του Μετοχικού Ταμείου Πολιτικών Υπαλλήλων. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 51 του Π.Δ/τος 422/81 «Περί κωδικο- 
ποιήσεως των περί Μετοχικού Ταμείου Πολιτικών υπαλλήλων διατά¬ 
ξεων». 

2. Την κοινή απόφαση του Πρωθυπουργού και Υπουργού Οικονομι¬ 
κών «Ανάθεση αρμοδιοτήτων στον Υφυπουργό Οικονομικών» αριθ. 
1002081/28/2.1.89 (ΦΕΚ 10/9.1.89 τ.Β’). 

3. Την απόφαση του Διοικητικού Συμβουλίου του Μετοχικού Τα¬ 
μείου Πολιτικών υπαλλήλων που έχει ληφτεί κατά την αριθ. 26/ 
6.10.88 συνεδρίαση αυτού. 

4. Το έγγραφο του Μετοχικού Ταμείου Πολιτικών υπαλλήλων αριθ. 
36535/7.10.88, αποφασίζουμε: 

1. Εγκρίνουμε τη χορήγηση εκτάκτου προσωρινού χορηγήματος 
στους μερισματούχους του Μετοχικού Ταμείου Πολιτικών Υπαλλήλων 
για την κάλυψη απώλειας εισοδήματος κατά τα έτη 1987 και 1988. 

2. Το ποσό του παραπάνω χορηγήματος είναι ίσο με ένα μηνιαίο μέ¬ 
ρισμα. 


3. Το έκτακτο αυτό χορήγημα δικαιούνται όσοι είναι μερισματούχοι 

στην 31.12.88. | 

4. Η πληρωμή του χορηγήματος θα γίνει με την επιταγή της Β' τρι¬ 
μηνίας του 1989. | 

Η απόφαση αυτή να δημοσιευθεί στην Εφημερίδα της Κυβερνή- 
σεως. ί 

Αθήνα, 20 Ιανουάριου 1989 

1 Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 
! ' —♦— 

Αριθ. 1002016/179/0003 (4) 

Καθορισμός Πάγιας Επιχορήγησης των Υπηρεσιών ΔΙ.Ε.Τ.Α., ΔΙ.- 
Π.Α.Ε., ΔΙ.Τ.Ε. και Δ1.Π.Ε.Α. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

I 

Έχοντας υπόψη: 

1) ΤοΝ.Δ. 321/69, «περί κώδικος δημοσίου λογιστικού», όπως τρο¬ 
ποποιήθηκε με το Ν. 1337/73 όμοιο. 

2) Την 194902/22.11.69 απόφαση του Υπουργού των Οικονομι¬ 
κών, «περί διαδικασίας πληρωμής σταθερών διαρκούς ή περιοδικού χα- 
ρακτήρος δαπανών». 

3) Την αριθμ. 117043/22.12.88 απόφαση του Γ.Λ.Κ., «περί δια- 
θέσεως των πιστώσεων του προϋπ/σμού του οικον. έτους 1988 από 
τους Υπουργούς». ! 

4) Τις πιστώσεις'των ΚΑΕ 1114 και 1355 του ειδ. φορέα 23-310 
οικον. έτους 1989 [όπως έχουν διαμορφωθεί μέχρι σήμερα. 

5) Την αριθμ. Δ.3916/625/12.7.88 απόφαση του Υπουργού των 
Οικονομικών με την οποία μεταβιβάστηκε η εξουσία να υπογράφει, «με 
Εντολή Υπουργού» στους Διευθυντές, αποφασίζουμε: 

α. Καθορίζουμε την πάγια επιχορήγηση για το από 1.1.1989 μέχρι 
30.6.1989 χρονικό διάστημα έξοδα γραφικής ύλης και καθαριότητας, 
όπως κατωτέρω: ] 


Γραφική ύλη Καθαρ/τα 

α/α |Υπηρεσία 1114 1355 


1) Δ/νση Ελέγχου Τελών. Αρχών 35.00 

2) Δ/νση Προσδιορισμού Αξίας Εμπ/των 55.000 

3) Δ/νση Τελωνειακών Ερευνών 55.000 

4) Δ/νση Παρακολουθήσεως & Ελέγχου 

Αυτ/των { 55.000 

200.00ό 

β. Η ανωτέρω δαπάνη αναλαμβάνεται με την παρούσα από τις πι¬ 
στώσεις του ειδ. φορέα 23-230 ΚΑΕ 1114 και 1355 του προϋπ/σμού 
εξόδων του ΥΠ.ΟΙΚ. οικ. έτους 1989. 

γ. Η απόφαση αυτή να δημοσιευθεί στην Εφημερίδα της Κυβερνή- 
σεως. (Αριθμός εγκρίσεως της Υπηρεσίας Εντελλομένων Εξόδων του 
ΥΠ.ΟΙΚ.: | 

Καταχωρήθηκε στο βιβλίο εγκρίσεων και εντολών πληρωμής με αύ- 
ξοντα αριθμό υποχρεώσεως: 1.1./18.1.1989). 

Δθήνα, 5 Ιανουάριου 1989 

Με εντολή Υπουργού 
Ο Διευθυντής 
ΜΙΝΩΣ ΤΖΗΜΑΣ 

ι -♦- 

Αριθ. 2003358/40/0024 (5) 

Ανάκληση της 160643/21.11.73 απόφασης του Υπουργού των Οικο- 

νομικών. 

Ο,ΥΠΟΥΡΓΟΣ ΟΙΚΟΝΟΜΙΚΩΝ 

• I 

Έχοντας υπόψη: 

1) Τις διατάξεις του από 20.1.1932 Π.Δ/τος «Διαχείριση νομικών 
προσώπων από την Τράπεζα της Ελλάδας». 

2) Το από 7.10.1958 Β.Δ/γμα (ΦΕΚ Α’ 175/24.10.1958) «Τρο¬ 
ποποίηση του από; 20.1.1932 Π.Δ/τος». 

3) Την απόφασή μας 160643/21.11.73 «Περί ανακλήσεως των 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


υπ’ αριθμ. 143922/12.7.55 και 85973/25.5.71 αποφάσεων μας 
και αναθέσεως της Ταμιακής διαχείρισης του Παγκρατίου Βενιζελείου 
και Πανανείου Γενικού Νοσοκομείου Ηρακλείου στην Τράπεζα της Ελ¬ 
λάδας που μετωνομάσθηκε σε Γενικό Περιφερειακό Νοσοκομείου Ηρα¬ 
κλείου Βενιζέλειο - Πανάνειο». 

4) Το έγγραφο της Τράπεζας της Ελλάδος, αριθμ. 2647/ 
12.1.1989. 

5) Την απόφαση του Υπουργού των Οικονομικών αριθ. 53755/ 
4203/26.5.1986 (ΦΕΚ 383/Β τεύχος/10.6.1986) «Μεταβίβαση 
της εξουσίας να υπογράφουν με εντολή Υπουργού στους Προϊσταμένους 
Δ/νσεων, Τμημάτων κ.λπ.», αποφασίζουμε: 

Ανακαλούμε την ανωτέρω απόφασή μας αριθ .160643/21.11.73 
σχετικά με την ανάθεση της Ταμειακής διαχείρισης του Γ ενικού Περιφε¬ 
ρειακού Νοσοκομείου Ηρακλείου Βενιζέλειο Πανάνειο στην Τράπεζα 
της Ελλάδας και ορίζουμε όπως το ταμιακό υπόλοιπο του λογ/σμού με¬ 
ταφερθεί σε λογαριασμό που θα τηρείται στην Αγροτική Τράπεζα της 
Ελλάδας Υποκ/μα Ηρακλείου Κρήτης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιανουάριου 1989 

Με εντολή Υπουργού 
Ο Διευθυντής κ.α.α. 

ΘΕΟΔ. ΣΑΡΜΠΑΝΗΣ 

-♦- 

Αριθ. 40006 (6) 

Διάρκεια εκπαίδευσης, ώρες διδασκαλίας και προσόντα υποψηφίων 

προγράμματος Μετεκπαίδευσης πωλητών στο ΜΑΡΚΕΤΙΝΓΚ ΚΑΙ 

ΟΡΓΑΝΩΣΗ ΠΩΛΗΣΕΩΝ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις του άρθρου 11 του Ν.Δ. 212/69 «περί οργανώσεως 
και διοικήσεως του Οργανισμού Απασχολήσεως Εργατικού Δυναμι¬ 
κού». 

β) Τις διατάξεις του άρθρου 3 του Ν.Δ. 1104/72 «περί θεμάτων τι- 
νων ασφαλίσεως και εκπαιδεύσεως των επαγγελματικώς καταρτιζομέ- 
νων». 

γ) Τις διατάξεις του Ν. 709/77 «περί καθιερώσεως κινήτρων επαγ¬ 
γελματικής καταρτίσεως εργατικού δυναμικού και ρυθμίσεως συναφών 
θεμάτων». 

δ) Τη σχετική πρόταση του Δ.Σ. του ΟΑΕΔ (απόφαση 3959/328/ 
29.11.88 έγγραφο 100263/2.1.89). 

ε) Την απόφαση Υπουργού Εργασίας 98131/24.11.88 «Μεταβί¬ 
βαση αρμοδιοτήτων του Υπουργού Εργασίας και εξουσία υπογραφής 
στους Γενικό Γραμματέα, Ειδικό Γραμματέα, Προϊσταμένους Δ/νσεων 
και Υπηρεσιών και Προϊσταμένους Τμημάτων», αποφασίζουμε: 

Καθορίζουμε για την Μετεκπαίδευση πωλητών στο ΜΑΡΚΕΤΙΝΓΚ 
ΚΑΙ ΟΡΓΑΝΩΣΗ ΠΩΛΗΣΕΩΝ: , - 

1. Τη διάρκεια εκπαίδευσης: σε διακόσιες (200) ώρες συνολικά, από 
τις οποίες οι εκατόν σαράντα (140) διεξάγονται με τη μορφή τυπικών 
μαθημάτων και οι εξήντα (60) με τη μορφή ασκήσεων ή μελέτης που 
εκτελούνται από τους εκπαιδευόμενους αυτόνομα και εκτός της σχολι¬ 
κής μονάδας. 

2. Τα προσόντα, των υποψηφίων ως εξής: 

α. Ηλικία: Από 18 έως και 50 ετών. 

β. Επαγγελματικές γνώσεις: Διετής τουλάχιστον επαγγελματική 
εμπειρία στις πωλήσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Ιανουάριου 1989 

... Με εντολή Υπουργού 

Ο Διευθυντής 
ΝΙΚ. ΦΩΤΕΙΝΟΣ 


Αριθ. 40007 (7) 

Διάρκεια εκπαίδευσης, ώρες διδασκαλίας και προσόντα υποψηφίων 

προγράμματος Ταχύρρυθμης Επαγγελματικής Κατάρτισης στην ει¬ 
δικότητα ΤΕΧΝΙΤΗ ΧΑΡΤΟΠΟΙΙΑΣ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις του άρθρου 11 του Ν.Δ. 212/69 «περί οργανώσεως 
και διοικήσεως του Οργανισμού Απασχολήσεως Εργατικού Δυναμι¬ 
κού». 

β) Τις διατάξεις: του άρθρου 3 του Ν.Δ. 1104/72 «περί θεμάτων τι- 
νων ασφαλίσεως και εκπαιδεύσεως των επαγγελματικώς καταρτιζομέ- 
νων». 

γ) Τις διατάξεις του Ν. 709/77 «περί καθιερώσεως κινήτρων επαγ¬ 
γελματικής καταρτίσεως εργατικού δυναμικού και ρυθμίσεως συναφών 
θεμάτων». 

δ) Τη σχετική πρόταση του Δ.Σ. του ΟΑΕΔ (απόφαση 3816/327/ 
22.11.88 έγγραφο 100138/2.1.89). 

ε) Την απόφαση Υπουργού Εργασίας 98131/24.11.88 «Μεταβί¬ 
βαση αρμοδιοτήτων του Υπουργού Εργασίας και εξουσία υπογραφής 
στους Γενικό Γραμματέα, Ειδικό Γραμματέα, Προϊσταμένους Δ/νσεων 
και Υπηρεσιών και Προϊσταμένους Τμημάτων», αποφασίζουμε: 

Καθορίζουμε για την Ταχύρρυθμη Επαγγελματική Κατάρτιιση στην 
ειδικότητα ΤΕΧΝΙΤΗ ΧΑΡΤΟΠΟΙΙΑΣ: 

1. Τη διάρκεια εκπαίδευσης σε εκατόν τριάντα (130) εργάσιμες ημέ¬ 
ρες επί έξι (6) ώρες την ημέρα δηλαδή συνολικά επτακόσιες ογδόντα 
(780) ώρες. 

2. Τα προσόντα των υποψηφίων ως εξής: 

α. Ηλικία: Από 22 έως και 35 ετών. 

β. Γραμματικές γνώσεις: Απόφοιτοι Γυμνασίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Ιανουάριου 1989 

Με εντολή Υπουργού 
Ο Διευθυντής 
Ν. ΦΩΤΕΙΝΟΣ 

- > - 

Αριθ. Γ6α/90 (8) 

Χορήγηση άδειας άσκησης επαγγέλματος Κοινωνικού Λειτουργού στην 

Αντωνία Γκορίτσα του Χρήστου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/90/23.1.89 έχει χορηγηθεί στην Αντωνία Γκορίτσα 
του Χρήστου άδεια άσκησης επαγγέλματος Κοινωνικού Λειτουργού. 

Αθήνα, 23 Ιανουάριου 1989 

Με εντολή Υπουργού 
Ο Διευθυντής 

X. ΠΑΠΑΔΟΠΟΥΛΟΣ 
-- 

Αριθ. Γ6α/88 (9) 

Χορήγηση άδειας άσκησης επαγγέλματος Κοινωνικού Λειτουργού στην 

Ελένη Δούκα του Φωτίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/88/23.1.89 έχει χορηγηθεί στην Ελένη Δούκα του 
Φωτίου άδεια άσκησης επαγγέλματος Κοινωνικού Λειτουργού. 

Αθήνα, 23 Ιανουάριου 1989 

Με εντολή Υπουργού 
Ο Διευθυντής . 

." X. ΠΑΠΑΔΟΠΟΥΛΟΣ 




594 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΔΙΛΑΠ/Γ/π.ε.3098/52428 (10) 

Χαρακτηρισμός ως ιστορικού διατηρητέου μνημείου της οικίας μαζί με 
τον εξοπλισμό του «καζαναριού», ιδιοκτησίας Μαρίας Μαστρο- 
γιάννη, στο Μοινδράκι Νισύρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών Οργά¬ 
νων», που δημοσιεύθηκε στο ΦΕΚ 137/τ.Α./26.7.85. 

β) του άρθρου 52 του Ν. 5351/1952 «περί Αρχαιοτήτων», 
γ) του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) του Π.Δ. 941/77 «περί Οργανισμού του ΤΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Τα στοιχεία του φακέλου. 

4. Την ομόφωνη γνωμοδότηση του Τοπικού Συμβουλίου Μνημείων 
Δωδεκάνησου με αριθμό 7/4.10.88, αποφασίζουμε: 

Χαρακτηρίζουμε ως ιστορικό διατηρητέο μνημείο, σύμφωνα με τις 
διατάξεις του Ν. 1469/50, «περί προστασίας ειδικής κατηγορίας οικο¬ 
δομημάτων και έργων τέχνης μεταγενεστέρων του 1830», την οικία, 
μαζί με τον εξοπλισμό του «καζαναριού», ιδιοκτησίας Μαρίας Μαστρο- 
γιάννη, στο Μανδράκι Νισύρου, διότι αποτελεί αξιόλογο παράδειγμα 
κτιρίου ειδικής χρήσης και είναι άμεσα συνδεδεμένο με τις μνήμες των 
κατοίκων της περιοχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Ιανουάριου 1989 
Η ΥΠΟΥΡΓΟΣ 

Α.-Μ. (ΜΕΛΙΝΑ) ΜΕΡΚΟΥΡΗ 

- 4 - 

Αριθ. ΥΠΠΟ/ΓΝΟΣ/3265 (11) 

Συμπλήρωση της απόφασης ΥΠΠΟ/ΓΝΟΣ/55227/23.12.88 (ΦΕΚ 
923/Β/88). 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 29 του Ν. 1558/85 «Κυβέρνηση και Κυβερνητικά 
Όργανα» (ΦΕΚ 137/Α). 

β) του Π.Δ. 941/1977 «Περί Οργανισμού του Υπουργείου Πολιτι¬ 
σμού και Επιστημών» (ΦΕΚ 320/Α). 

2. Την αρ. ΥΠΠΟ/ΓΝΟΣ/55227/23.12.88 απόφασή μας (ΦΕΚ 
923/Β και 37/Β). 

3. Την ανάγκη διασφάλισης της εύρυθμης λειτουργίας των Υπηρε¬ 
σιών του ΥΠΠΟ και της ταχείας προώθησης των υποθέσεων, αποφασί¬ 
ζουμε: 

Στο τέλος της παρ. 31 του άρθρου μόνου της ΥΠΠΟ/ΓΝΟΣ/ 
55227/23,12.88 απόφασή μας, προστίθεται παράγραφος 32 που έχει 
ως εξής: 

Παράγραφος 32: «Τις αποφάσειςις που αναφέρονται σε θέματα για 
τα οποία απαιτείται γνωμοδότηση των Τοπικών Συμβουλίων Μνη¬ 
μείων, εφόσον αυτές εκδίδονται από Κεντρικές Υπηρεσίες του Διοικητι¬ 
κού Τομέα Πολιτιστικής Κληρονομιάς». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Ιαναουρίου 1989 

Η ΥΠΟΥΡΓΟΣ 

Α.-Μ. (ΜΕΛΙΝΑ) ΜΕΡΚΟΥΡΗ 
- 4 - 

Αριθ. 3422.03/3/89 (12) 

Αναπροσαρμογή τιμολογίων πληρωμής φορτοεκφορτωτικών δικαιω¬ 
μάτων. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ, 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 17 παρ. 3 του Ν. 1220/81. 

2. Την απόφαση του Πρωθυπουργού και Υπουργού Οικονομικών 


αριθ. 1002081/2.1.89 (ΦΕΚ 10/Β/9.1.89) «Ανάθεση αρμοδιοτή¬ 
των στον Υφυπουργό Οικονομικών». 

3. Τις κοινές αποφάσεις Υπουργών Οικονομικών, Εργασίας και 
Εμπορικής Ναυτιλίας αριθ. 3435.3/3/88/20.4.88 και 3435.3/7/ 
88/14.11.88. 

4. Το έγγραφο Ο.Λ.Θ αριθ. Γ 6204/20.10.88. 

5. Την πράξη του Δ.Σ./Ο.Α.Θ. αριθ. 20331/8.9.88. 

6. Το έγγραφο ΥΕΝ αριθ. 3435.3/6/88/14.11.88. 

7. Το έγγραφο ΥΠΕΘΟ/Δ/νσεως Τιμών και Εισοδημάτων αριθ. Α. 
25547/Δ.1122/27.12.88. 

8. Την αριθ. 98130/21.11.88 απόφαση του Πρωθυπουργού και 
Υπουργού Εργασίας «Ανάθεση αρμοδιοτήτων Υπουργού Εργασίας στον 
Υφυπουργό Εργασίας Πέτρο Μώραλη (ΦΕΚ 859/Β/24.11.88), απο¬ 
φασίζουμε: 

1. Εγκρίνουμε την πράξη του Διοικητικού Συμβουλίου του Οργανι¬ 
σμού Λιμένος Θεσσαλονίκης και συγκεκριμένα το μέρος αυτής που ανα- 
φέρεται στην αναπροσαρμογή κατά ποσοστό 3% των τιμολογίων πλη¬ 
ρωμής φορτοεκφορτωτικών δικαιωμάτων Ο.Λ.Θ. των εργατικών ομά¬ 
δων Κύτους Α/Π, Ελεύθερου Λιμένα, Γαιανθράκων. Αρχιεργατών, Ση- 
μειωτών, ΚομιστικήςΙ Υπηρεσίας Ο.Λ.Θ., των ημερομισθίων λιμένος 
και ενισχυτών. | 

Το τιμολόγιο πληρωμής της εργατικής ομάδας Κομιστικής Υπηρε¬ 
σίας Τελωνείων (ΚΥΤ) παραμένει ως έχει. 

2. Η ανωτέρω αύξηση χορηγείται αποκλειστικά για την κάλυψη αυ¬ 
ξημένης αμοιβής των! φορτοεκφορτωτών για εργασία κατά την ημέρα 
του Σαββάτου, προκειμένου να εξασφαλισθεί η λειτουργία του λιμανιού 
την ημέρα αυτή με τα ίδια τιμολογιακά δεδομένα που ισχύουν και τις 
άλλες εργάσιμες ημέρες. 

3. Η παρούσα να δημοσιευθεί στην Εφημερίδα της Κυβερνήσεως και 
η ισχύς της να αρχίσει 10 ημέρες μετά τη δημοσίευση και οπωσδήποτε 
όχι πριν την έναρξη ισχύος των αντιστοίχων αναπροσαρμογών των τι¬ 
μολογίων εισπράξεως φορτοεκφορτωτικών δικαιωμάτων Ο.Λ.Θ. 

Πειραιάς, 25 Ιανουάριου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΡΓΑΣΙΑΣ 

Η. ΠΑΠΑΗΛΙΑΣ ΠΕΤΡΟΣ ΜΩΡΑΛΗΣ 

ΕΜΠΟΡΙΚΗΣ ΝΑΥΤΙΛΙΑΣ 

Β. ΣΑΡΑΝΤΙΤΗΣ 


Αριθ. 4314.137/01/89 


(13) 


Έγκριση της 441/19.12.88 Πράξης του Δ.Σ./ΟΛΠ για την αύξηση 

γαμήλιου δώρου και χρηματικών βραβείων σε παιδιά του εργατοϋ- 

παλληλικού προσωπικού και των συνταξιούχων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις τού Α.Ν. 1559/50 που κυρώθηκε με το Ν. 1630/ 
51 όπως αυτές ισχύουν σήμερα μετά τις τροποποιήσεις που έγιναν με 
μεταγενέστερους νόμους. 

2. Τις διατάξεις του Ν.Δ. 4203/61 άρθρο3(ΦΕΚ 174/61 τ. Α'). 

3. Τις διατάξεις του Ν. 411/76 άρθρο 9 παρ. 2 «Περί συμπληρώ- 
σεως θεμάτων αφορώντων εις το προσωπικόν του Οργανισμού Λιμένος 
Πειραιώς (ΟΛΠ) και άλλων τινών διατάξεων». 

4. Τις διατάξεις του Ν. 1220/81 άρθρο 10 παρ. 2 «Περί συμπληρώ- 
σεως και τροποποιήσεως της περί Οργανισμού Λιμένος Πειραιώς Νομο¬ 
θεσίας και άλλων τινών διατάξεων» (ΦΕΚ 296/7.10.81 τ. Α’). 

5. Την αριθ. 3421.6/1/88/21.6.88 απόφαση ΥΕΝ/ΔΕΛΟ Ιο. 

6. Το αριθ. 295/7752 Π.Ε./3.1.89 έγγραφο ΟΛΠ, αποφασί¬ 
ζουμε: 

1. Εγκρίνουμε την 441/19.12.88 πράξη του Διοικητικού Συμβου¬ 
λίου του Οργανισμού Λιμένος Πειραιώς με την οποία: α) αυξάνεται το 
ποσό του γαμήλιου δώρου που χορηγείται στις θυγατέρες όλου του ερ- 
γατοϋπαλληλικού προσωπικού και συνταξιούχων του ΟΛΠ στο ποσόν 
των διακοσίων χιλιάδων (200.000) δρχ. (από 100.000 σε. 200.000 
δρχ.)από 1.1.89, σύμφωνα με τις διατάξεις του Ν. 1220/81 άρθρο 10 
παρ. 2, β) αυξάνεται το ποσό των χρηματικών βραβείων, σε παιδιά ερ¬ 
γατοϋπαλλήλων και συνταξιούχων του ΟΛΠ που αρίστευσαν στις σπου¬ 
δές τους, στο ποσόν τών πενήντα χιλιάδων (50.000) δρχ. (από 20.000 
σε 50.000 δρχ.) από[ 1.1.89. 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 23 Ιανουάριου 1989 

0 ΥΠΟΥΡΓΟΣ 

ΒΑΣΙΛΗΣ ΣΑΡΑΝΤΙΤΗΣ 
-♦- 

(14) 

Υπαγωγή του τακτικού προσωπικού της Δανειστικής Βιβλιοθήκης 

Αποκούρου Δήμου Θέρμου Ν. Αιτωλ/νίας στις διατάξεις του Ν. 

1188/81. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Με την ΕΣ 36406/88 απόφαση του Νομάρχη Αιτωλ/νίας που εκ- 
δόθηκε σύμφωνα με τις διατάξεις του άρθρου 3 του Ν. 1188/81 και 
ύστερα από σύμφωνη γνώμη του Υπηρεσιακού Συμβουλίου, έγινε η 
υπαγωγή του τακτικού προσωπικού της Δανειστικής Βιβλιοθήκης Απο¬ 
κούρου του Δήμου Θέρμου στις διατάξεις του Α' Μέρους του Ν. 1188/ 
81. 

Μεσολόγγι, 16 Ιαναουρίου 1989 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 

--♦- 

32561 (15) 

"/ήφιαη νέου Οργανισμού Εσωτερικής Υπηρεσίας Δήμου Κερατέας Ν. 

Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 1188/81 περί κυρώσεως του Κώδικος περί 
καταστάσεως προσωπικού Ο.Τ.Α. και 1586/1986 περί βαθμολογικής 
διάρθρωσης των θέσεων του δημοσίου, νομικών προσώπων δημοσίου 
δικαίου και των Οργανισμών Τοπικής Αυτοδιοίκησης και άλλες διατά¬ 
ξεις και του Π.Δ/τος 37α/1987. 

2. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου Ηπαρ. 9του 1586/1986 που διατυπώθηκε στο7/10.11.1988 
πρακτικό του. 

3. Τα στοιχεία του οικείου φακέλου, αποφασίζουμε: 

Εγκρίνουμε την 94α/1988 απόφαση του Δημοτικού Συμβουλίου 
Κερατέας που αφορά στην ψήφιση νέου Οργανισμού Εσωτερικής Υπη¬ 
ρεσίας του ανωτέρω Δήμου ως ακολούθως: 

Άρθρο Ιο. 

Η υπηρεσία του Δήμου αποτελείται από τη Διεύθυνση των Υπηρε¬ 
σιών, τα τμήματα Διοικήσεως και Τεχνικών Υπηρεσιών και τα περιλαμ- 
Ιανόμενα σε αυτά μη αυτοτελή γραφεία. 

ΔΙΕΥΘΥΝΣΗ ΥΠΗΡΕΣΙΩΝ ΔΗΜΟΥ. 

Α. Τμήμα Διοικήσεως. 

Β. Τμήμα Τεχνικών Υπηρεσιών. 

Α. Τμήμα Διοικήσεως: 

α) Γραφείο Διοικητικών υποθέσεων στο οποίο υπάγονται, ο χειρισμός 
και η διεκπεραίωση των υπηρεσιακών λειτουργιών του Δημοτικού Συμ- 
βουλίου Δημαρχιακής Επιτροπής Δημοσίων σχέσεων προσωπικού, 
πρωτοκόλλου - διεκπεραίωσης και αρχείου της αστικής κατάστασης 
των δημοτών και του Ληξιαρχείου. 

β) Γ ραφείο Οικονομικών υποθέσεων στο οποίο υπάγονται ο χειρισμός 
και η διεκπεραίωση των υπηρεσιακών λειτουργιών του λογιστηρίου, της 
εκκαθάρισης των πραγματοποιουμένων δαπανών και προσόδων, πε¬ 
ριουσίας των προμηθειών και διαχείρισης υλικού. 

Β. Τμήμα Τεχνικών Υπηρεσιών: 

α) Γραφείο μελετών έργων και σχεδίου πόλης στο οποίο υπάγονται, ο 
χειρισμός και η διεκπεραίωση των λειτουργιών πολεοδομίας, ρυμοτο¬ 
μίας εφαρμογής σχεδίου έργων κτιριακών και οδοποιίας και λοιπών γε¬ 
νικά έργων. 

β) Γραφείο εξωτερικών υπηρεσιών στο οποίο υπάγονται ο· χειρισμός 
και η διεκπεραίωση των υπηρεσιακών λειτουργιών στους τομείς καθα¬ 


ριότητας, ύδρευσης, αποχέτευσης, ηλεκτροφωτισμού, σφαγείων, νεκρο¬ 
ταφείου, κήπων καθώς και κίνησης οχημάτων. 

Άρθρο 2ο. 

Η οργανική σύνδεση και κατάταξη των θέσεων του προσωπικού του 
Δήμου Κερατέας, κάθε κατηγορίας σε κλάδους διαμορφώνεται ως εξής: 

Α. ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ. 

1. ΔΙΟΙΚΗΤΙΚΟ ΠΡΟΣΩΠΙΚΟ 

Μία (1) θέση κλάδου ΠΕΙ Διοικητικού. 

Έξι (6) θέσεις κλάδου ΔΕΙ Διοικητικού. 

Μία (1) θέση κλάδου ΔΕ15 Εισπρακτόρων. 

Μία (1) θέση ΥΕ16 κλητήρων θυρωρών γενικών καθηκόντων. 

2. ΤΕΧΝΙΚΟ ΠΡΟΣΩΠΙΚΟ. 

Μία (1) θέση κλάδου ΤΕ5 Τεχνολόγου Τοπογράφου Μηχανικού. 

Τέσσερις (4) θέσεις κλάδου ΔΕ29 οδηγών αυτοκινήτων. 

Δύο (2) θέσεις κλάδου ΔΕ30 Τεχνιτών, ειδικότητας υδραυλικού. 

Είκοσι πέντε (25) θέσεις κλάδου ΥΕ16 προσωπικού καθαριότητας εκ 
των οποίων δώδεκα (12) εργατών καθαριότητας, οκτώ (8) εργατών 
ύδρευσης, μία (1) εργάτη αποχέτευσης, μία (1) εργάτη κήπων, μία (1) 
εργάτη σφαγείων, μία (1) εργάτη νεκροταφείου και μία (1) θέση καθα¬ 
ρίστριας γραφείων. 

Β. ΘΕΣΕΙΣ ΜΕ ΣΥΜΒ.ΑΣΗ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ 
ΧΡΟΝΟΥ ΠΕΡΙΟΡΙΣΜΕΝΗΣ ΑΠΑΣΧΟΛΗΣΗΣ: 

Μία (1) θέση καθαρίστριας κτυρίων Δήμου - πλην γραφείων - τρίω¬ 
ρης απασχόλησης ημερησίως και επί πέντε ημέρες την εβδομάδα. 

Γ. ΠΡΟΣΩΡΙΝΕΣ ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ. 

Δύο (2) θέσεις κλάδου ΔΕΙ Διοικητικού. 

Δύο (2) θέσεις κλάδου ΔΕ29 Οδηγών Αυτ/των Καθαριότητας. 

Μία (1) θέση κλάδου ΔΕ29 Οδηγών Αυτ/των Αποχέτευσης. 

Μία (1) θέση κλάδου ΥΕ16 Εργάτη Ύδρευσης. 

Μία (1) θέση κλάδου ΥΕ16 Επιστάτη. 

Τέσσερις (4) θέσεις κλάδου ΥΕ16 Εργατών Καθαριότητας. 

Μία (1) θέση κλάδου ΥΕ16 Εργάτη Νεκροταφείου. 

Μία (1) θέση κλάδου ΥΕ16 Εργάτη Ύδρευσης. 

Δ. ΘΕΣΕΙΣ ΠΡΟΣΩΠΙΚΟΥ ΜΕ ΣΥΜΒΑΣΗ ΙΔΙΩΤΙΚΟΥ ΔΙ¬ 
ΚΑΙΟΥ ΑΟΡΙΣΤΟΥ ΧΡΟΝΟΥ. 

Μία (1) θέση Οδηγού Αυτ/του καθαριότητας. 

Τέσσερις (4) θέσεις Εργατών Καθαριότητας. 

Μία (1) θέση Εργάτη Κήπων. 

Μία (1) θέση Καθαρίστριας Γραφείων. 

Μία (1) θέση Εργάτη Σφαγείων. 

Μία (1) θέση Μουσικού Φιλαρμονικής. 

Οι ανωτέρω θέσεις με τα στοιχεία Γ και Δ είναι προσωρινές και κα- 
ταργούνται αυτοδίκαια μόλις με οποιοδήποτε τρόπο κενωθούν. 

Άρθρο 3ο. 

Τα προσόντα διορισμού σε όλους τους κλάδους που αναφέρονται ανω¬ 
τέρω είναι αυτά που καθορίζονται από τις διατάξεις του Π.Δ. 37α/87 
για κάθε κλάδο καθώς και στις εκάστοτε ισχύουσες διατάξεις. 

Άρθρο 4ο. 

Ο Διευθυντής και οι προϊστάμενοι των Οργανικών μονάδων ορίζονται 
με τις διατάξεις του άρθρου 9 του Ν. 1586/1986 και θα προέρχονται: 

α) Ο Διευθυντής από τον κλάδο ΠΕΙ Διοικητικού. 

β) Ο Προϊστάμενος του Τμήματος Διοίκησης από τον κλάδο ΔΕΙ 
Διοικητικού. 

γ) Ο Προϊστάμενος του Τμήματος Τεχνικών Υπηρεσιών από τον 
κλάδο ΤΕ5. 

Άρθρο 5ο. 

Τα καθήκοντα και οι αρμοδιότητες των υπηρεσιών ισχύουν όπως λε¬ 
πτομερώς καθορίζονται στην 94β/88 απόφαση του Δημοτικού Συμ¬ 
βουλίου Κερατέας. 

Άρθρο 6ο. 

Κατανομή Υπηρεσιών. 

Η κατανομή του προσωπικού στα τμήματα γίνεται με απόφαση του 
Δημάρχου ύστερα από απόφαση του Διευθυντή του Δήμου. 

Άρθρο 7ο. 

Κάθε προηγούμενη διάταξη που αφορά τον ΟΕΤ του Δήμου Κερα- 
τέας καταργείται από τη δημοσίευση του παρόντος στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 12 Ιανουάριου 1989 

Ο Νομάρχης 
ΗΡ. ΠΑΠΑΔΟΠΟΥΛΟΣ 

-♦- 

Αριθ. 33264 (16) 

Έγκριση νέου Οργανισμού Εσωτερικής Υπηρεσίας της κοινότητας Στα- 
μάτας Ν. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 1188/81 και 1586/86, καθώς και του Π.Δ. 
37α/87. 

2. Τη σύμφωνη γνωμοδότηση του υπηρεσιακού συμβουλίου του άρ¬ 
θρου 14 παρ. 9 του Ν. 1586/86 που διατυπώθηκε στο πρακτικό του 8/ 
7.12.1988. 

3. Τα στοιχεία του φακέλου, αποφασίζουμε: 

Εγκρίνουμε τη 46/1988 απόφαση του Κ.Σ. Σταμάτας που αφορά 
στην ψήφιση νέου Οργανισμού Εσωτερικής Υπηρεσίας της ανωτέρω 
κοινότητας, που έχει ως εξής: 

Άρθρο 1 

Η υπηρεσία της κοινότητας οργανώνεται σε τμήμα Διοικητικών υπη¬ 
ρεσιών. 

Άρθρο 2 

Θέσεις προσωπικού: 

Α' Θέσεις μονίμων υπαλλήλων. 

Δύο (2) θέσεις κλάδου ΔΕΙ Διοικητικού. 

Μία (1) θέση κλάδου ΔΕ 15 εισπρακτόρων ΟΤΑ. 

Δύο (2) θέσεις κλάδου ΔΕ29 οδηγών. 

Μία (1) θέση κλάδου ΔΕ30 τεχνίτη υδραυλικού. 

Μία (1) θέση κλάδου ΔΕ24 Ηλεκτρολόγου. 

Πέντε (5) θέσεις κλάδου ΥΕ16 Προσωπικού καθαριότητας, εκ των 
οποίων τρεις (3) εργατών καθαριότητας, μία (1) εργάτη γενικών καθη¬ 
κόντων και μία (1) καθαρίστριας. 

Β' Προσωρινές θέσεις με σύμβαση εργασίας ιδιωτικού δικαίου αορί¬ 
στου χρόνου (Ν. 1476/84). 

Μία (1) θέση εργάτη καθαριότητας, η οποία καταργείται με την κατά 
οποιοδήποτε τρόπο αποχώρηση από την υπηρεσία αυτού που την κατέ- 
Χ ει · 

Άρθρο 3 

Το κατά το προηγούμενο άρθρο προσωπικό κατανέμεται κατά υπη¬ 
ρεσία με απόφαση του Προέδρου της Κοινότητας, ανάλογα με την εκά- 
στοτε παρουσιαζόμενη ανάγκη. Με απόφαση του Προέδρου της Κοινό¬ 
τητας, προσδιορίζονται οι αρμοδιότητες κάθε υπαλλήλου, ύστερα από 
εισήγηση του προϊσταμένου του τμήματος. 

Άρθρο 4 

Προσόντα διορισμού σε όλους τους κλάδους που αναφέρονται παρα¬ 
πάνω, ορίζονται τα προβλεπόμενα από το Π.Δ. 37α/87 και τις εκά- 
στοτε ισχύουσες διατάξεις. 

Άρθρο 5 

Ο προϊστάμενος του τμήματος διοικητικών υπηρεσιών ορίζεται σύμ¬ 
φωνα με τις διατάξεις του άρθρου 9 του Ν. 1586/86 και θα προέρχεται 
από τον κλάδο ΔΕΙ Διοικητικού. 

Άρθρο 6 

Οι αρμοδιότητες και τα καθήκοντα του τμήματος έχουν όπως λεπτο¬ 
μερώς αναφέρονται στην 46/88 απόφαση του κοινοτικού συμβου¬ 
λίου. 

Άρθρο 7 

Τα του διορισμού, των θεμελιωδών καθηκόντων, των μεταβολών 


υπηρεσιακής κατάστασης, πειθαρχικών αδικημάτων, ποινών και λύσης 
της υπαλληλικής σχέσεως του προσωπικού, έχουν, όπως ορίζονται στις 
διατάξεις του Ν. 1188/81, 1586/86 του Π.Δ. 37α/87 καθώς και 
στους νόμους και διατάγματα που αφορούν στους υπαλλήλους των 
ΟΤΑ. 

Άρθρο 8 

Κάθε προηγούμενη απόφαση που αφορά τον οργανισμό εσωτερικής 
υπηρεσίας καταργείται από της δημοσιεύσεως του παρόντος στην εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 12 Ιανουάριου 1989 

Ο Νομάρχης 
ΗΡ. ΠΑΠΑΔΟΠΟΥΛΟΣ 

- 4 - 

Αριθ. 33177 (17) 

Σύσταση ίδιου νομικού προσώπου με το όνομα «Πνευματικό και Πολιτι¬ 
στικό Κέντρο Κοινότητας Αρτέμιδος του Νομού Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις: 

α. Του άρθρου 175 του 76/85 Π. Δ/τος «Δημοτικός και Κοινοτικός 
Κώδικας. 

β. Του 331/1983 Π. Δ/τος. 

2, Την αριθ. 317/1988 απόφαση του Κοινοτικού Συμβουλίου Αρτέ¬ 
μιδος του Νομού Αττικής, αποφασίζουμε: 

1. Συστήνουμε ίδιο νομικό πρόσωπο με το όνομα Πνευματικό και 
Πολιτιστικό Κέντρο Κοινότητας Αρτέμιδος στη Κοινότητα Αρτέμιδος 
του Νομού Αττικής. 

2. Σκοπός του νομικού αυτού προσώπου είναι: η εξύψωση του πνευ¬ 
ματικού, μορφωτικού, πολιτιστικού και αθλητικού επιπέδου των δημο¬ 
τών της Κωμοπόλεως Αρτέμιδος. 

Για την επιτυχία του σκοπού του, αναλαμβάνει κάθε δυνατή δραστη¬ 
ριότητα και συνεργάζεται με πολιτιστικούς και αθλητικούς φορείς, Κοι¬ 
νοτικές - Δημοτικές και Δημόσιες αρχές, με συνδικαλιστικές - συνεται¬ 
ριστικές κι επαγγελματικές οργανώσεις και με λαϊκές ομάδες πρωτο¬ 
βουλίας. 

Μέσα στις δραστηριότητες που ενδεικτικά και όχι περιοριστικά ανα- 
φέρονται. 

α) Η ανάπτυξη κάθε μορφής τέχνης και πραγματοποίηση διαλέξεων 
και ελευθέρων συζητήσεων. 

β) Η διοργάνωση εκθέσεων ζωγραφικής - γλυπτικής χειροτεχνίας - 
ειδική λαϊκής τέχνης - διακόσμήσης. 

γ) Η δημιουργία θεάτρου - κουκλοθέατρου - θεάτρου σκιών. 

6) Η διάσωση - διαφύλαξη και προβολή της πολιτιστικής κληρονο¬ 
μιάς μας και του λαογραφικού και ιστορικού υλικού της Αρτέμιδος και 
της περιοχής. 

ε) Η δημιουργία κυλικείου - εντευτκτηρίου και βιβλιοθήκης μέσα στο 
ίδιο Πνευματικό Κέντρο. 

στ) Η δημιουργία μιας σύγχρονης αίθουσας θεάτρου κινηματογράφου 
διαλέξεων - συνομιλιών. 

ζ) Η ελεύθερη διακίνηση ιδεών και εκδηλώσεων που στόχος θα είναι 
η επίτευξη των σκοπών. 

η) Η ανέγερση σε κατάλληλο οικόπεδο κτιρίου για στέγαση του Πνευ¬ 
ματικού και Πολιτιστικού Κέντρου και η στέγαση όλων των τμημάτων 
του. 

3. Το συνιστώμενο νομικό πρόσωπο μεταξύ των άλλων περιλαμβά¬ 
νει: 

Α. Κοινοτική βιβλιοθήκη και πινακοθήκη. 

Β. Θέατρο - Κινηματογράφο. 

Γ. Χορωδία - χορό - μουσική. 

Δ. Κέντρο Νεότητας. 

Ε. Φιλολογικό - διαλέξεις. 

ΣΤ. Λαογραφικό και ιστορικό μουσείο. 

Επίσης οτιδήποτε άλλο που θα θεωρείται σκόπιμο μετά την απόφαση 
της διοίκησης και του Κοινοτικού Συμβουλίου και οποσδήποτε θα είναι 
μέσα στους σκοπούς του ίδιου νομικού προσώπου. 

4. Πόροι του νομικού προσώπου είναι: Η ετήσια επιχορήγηση της 
Κοινότητας που καθορίζεται στο ποσό των 3.000.000 δρχ. 

β. Κάθε είδους εσψορές δωρεές κληρονομιές κληροδοσίες. 

γ. Εισπράξεις από το αντίτιμο των πραγμάτων ή υπηρεσιών που πα¬ 
ρέχει το νομικό πρόσωπο. 

δ. Πρόσοδοι από δική του περιουσία. 

ε. Επιχορηγήσεις του δημοσίου. 

5. Το νομικό πρόσωπο στεγάζεται προσωρινά μέχρι απόκτησης δι¬ 
κού του χώρου σε μισθωμένο κτίριο. 

6. Το νομικό πρόσωπο διοικείται από 11 μελές Διοικητικό Συμβού¬ 
λιο που αποτελείται από: 

α) Τον Πρόεδρο της Κοινότητος ως Πρόεδρο. 

β) Τέσσερις κοινοτικούς Συμβούλους. 

γ) Ένα εκπρόσωπο από τις επτά συνολικά ενορίας που υπάρχουν 
στην περιοχή της Κοινότητας. 

δ) Το εκάστοτε διευθυντή του Α' Δημοτικού Σχολείου ή Γυμνασίου 
της περιοχής μας. 

ε) Τέσσερις συμπολίτες που έχουν ανάλογη επαγγελματική και κοι- 
νονική δράση και ειδικές γνώσεις, δηλαδή, γιατρός - παιδαγωγός - 
μηχανικός κοινωνικός λειτουργός - καλλιτέχνης κ.λπ. 

Τα μέλη του Διοικητικού Συμβουλίου με τα στοιχεία β,γ,δ και ε θα 
εκλέγονται από το κοινοτικό Συμβούλιο. 

Όλα τα μέλη του Διοικητικού Συμβούλιου απαιτείται να είναι έντιμοι 
πολίτες και κάτοικοι της Κοινότητας Αρτέμιδος. 


Το Δ.Σ. στην πρώτη του συνεδρίαση εκλέγει ένα από τα μέλη του ως 
Αντιπρόεδρο και ένα ως Γενικό Γραμματέα. 

Η θητεία του Δ.Σ. είναι 4ετής και αρχίζει την 1η Ιανουάριου του 
έτους έναρξης της Κοινοτικής περιόδου και λήγει την 31 Δεκεμβρίου 
του 4ου έτους της Κοινοτικής Περιόδου. 

Μέχρι να ορισθούν τα νέα μέλη και μέχρι ένα μήνα από της λήξης της 
θητείας τους τα παλαιά μέλη εξακολουθούν να ασκούν τα καθήκοντα 
τους. 

Η θητεία του πρώτου Δ.Σ. λήγει με την λήξη της παρούσης Κοινοτι¬ 
κής περιόδου. 

7. Το νομικό πρόσωπο εκπροσωπείται στα δικαστήρια και σε κάθι 
άλλη αρχή από τον Πρόεδρο κι όταν απουσιάζει η κωλύεται από τον 
Αντιπρόεδρος. 

Γενικά ως προς τη διοίκηση ο Πρόεδρος έχει τις αρμοδιότητες που 
έχει ο Πρόεδρος της Κοινότητας, σύμφωνα με τις διατάξεις του Δημοτι¬ 
κού και Κοινοτικού Κώδικα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 12 Ιανουάριου 1989 

Ο Νομάρχης 
ΗΡ. ΠΑΠΑΔΟΠΟΤΛΟΣ 

